REFERAT

**af møde i Det Humanistiske Fakultets Samarbejdsudvalg**

**Til stede var:** Simon Møberg Torp

Alexandra Holsting

Per Krogh Hansen

Sharon Millar

Marianne Wolff Lundholt

Martin Rheinheimer

Søren Wind Eskildsen

Helle Lykke Nielsen

Vivi Damgaard

Simon H. Hedegaard

Gitte Rasmussen

Caroline Schaffalitzky de Muckadell

Christian Ø. Heyde-Petersen

**Fra administrationen deltog:** Mads Funding

Bettina Ibsen Hilt

**Desuden deltog:** Kurt Kjær Olesen (til behandling af pkt. 1)

Lars Grassmé Binderup (til behandling af pkt. 4 og 6)

**Mødedato:** 8. december 2020

|  |
| --- |
|  |
| Punkt 6 blev behandlet i forlængelse af punkt 4 |

**Punkt 1: Arbejdsmiljø**

Bettina Ibsen Hilt orienterede pva FAMU:

18. november afholdt FAMU et online arrangement med temaet work/life balance. Ideen til temaet opstod på baggrund af Covid-19-hjemsendelse og de nye arbejdsvilkår i den sammenhæng. Oplægsholder og tovholder på indholdsdelen var Birgitte Aagaard Zethsen fra HR-service. FAMU fandt, at forløbet var godt og at formen var god ift at få arbejdsmiljøgrupperne i spil omkring udvikling af diverse mulige tiltag, som de kan tage med tilbage i miljøerne. Dog blev temaet vinklet noget anderledes, end hensigten var, og kom mere til at handle om ensomhed og fysisk arbejdsmiljø end om balance i arbejdsliv/privatliv.

Valg til arbejdsmiljøorganisationen B-siden og til FAMU B-siden er netop gennemført. Alle arbejdsmiljørepræsentanter er genvalgt; Kurt Kjær Olesen (IKV), Anders Bo Rasmussen (IH), Stine Grøndal Skovlund (ISK), Rikke Beltoft Autzen (IDK) og Pia Hansen (FAKSEK og SDUUP). Kurt Kjær Olesen er ligeledes genvalgt til FAMU. 15. december faciliteres valgmøde til HoAMU.

Simon Møberg Torp fandt det glædeligt, at alle har ønsket at genopstille.

FAMU nedsætter en arbejdsgruppe, som skal kigge på mini-apv’erne på tværs af enhederne mhp afdækning af mønstre og videre arbejde. Arbejdsgruppen består af FAMU og Alexandra Holsting (TR).

Arbejdsmiljøtilsynet har meddelt, at SDU, Campusvej, er udtaget til tilsyn. De oplyser, at de vil komme på besøg inden for et år (skriver Merete Skov Habermann i mail af 6. oktober), men vi får ikke nærmere besked om hvornår.

**Punkt 2: Godkendelse af dagsorden**

Dagsorden godkendt.

**Punkt 3: Meddelelser**

Intet at bemærke.

**Punkt 4: Corona-apv**

Institutlederne og Mads Funding fremlagde status for den af IH, ISK og FAK SEK netop gennemførte mini-apv samt den af IDK og IKV tidligere gennemførte mini-apv. Desuden blev status for den efterfølgende behandling og videre indsats lokalt fremlagt.

Generelt tegnede der sig på tværs af enhederne og VIP/TAP et billede af, at ganske mange er tilfredse med at arbejde hjemme og oplever, at work/life balancen fungerer tilfredsstillende. Til gengæld viste undersøgelsen, at flere oplever, at afstanden til kolleger og studerende er blevet større, flere oplever ergonomiske udfordringer, og for VIP-gruppens vedkommende tegner der sig især et billede af øget arbejdspres ifm omlægning til online og hybridundervisning, hvilket SU tog meget alvorligt.

B-siden påpegede behovet for hurtige udmeldinger til underviserne ved ændring i undervisningsvilkår og efterlyste desuden guidelines/kodeks for de studerendes deltagelse i onlineundervisning. Simon Møberg Torp oplyste, at der er nedsat et udvalg på universitært niveau til dette arbejde.

SU drøftede desuden konsekvensen af omlægning til online og hybridundervisning for de studerende, herunder præstationsniveau, frafald og økonomi.

**Punkt 5: MUS-delegation**

MUS-delegationsplanerne blev fremlagt og godkendt. Næstformand fandt det relevant at fastholde MUS-delegation som et fast tilbagevendende årligt punkt på SU-årshjulet.

Marianne Wolff Lundholt fremlagde sine erfaringer med det MUS-program, som hun har anvendt på IDK.

**Punkt 6: SDG-forløb i studieordninger**

SU drøftede processen omkring integrering af Introduktionsforløb om FN’s verdensmål for bæredygtig udvikling på alle BA-uddannelser, herunder studienævnenes rolle i forhold til at fastlægge det faglige indhold i uddannelserne. B-siden påpegede det problematiske i, at integreringen af forløbet i studieordningen blev præsenteret som obligatorisk, hvilket både undergraver studienævnenes autonomi og går imod principperne om medinddragelse og medbestemmelse.

Direktionen har efterfølgende besluttet, at verdensmålsforløbet er frivilligt for alle SDU’s uddannelser.

**Punkt 7: Timebankstatus**

Alexandra Holsting fremlagde B-sidens ønske om at få indsigt i timebanken på anonymiseret medarbejderniveau.

SU drøftede gennemsigtighed på gruppeniveau, praksis på institutterne, normaftalen, planer for nedbringning og balance mellem undervisning/forskning.

Simon Møberg Torp oplyste, at han og Alexandra Holsting arbejder videre med ønsket om indsigt på tværs af institutterne.

**Punkt 8: Eventuelt**

Simon H. Hedegaard meddelte, at han træder ud af SU, og at Stine Bøtchiær overtager pladsen efter ham pr. januar 2021. Simon Møberg Torp takkede for indsatsen.

Simon Møberg Torp og Alexandra Holsting arbejder videre med et eventuelt diskrimination/sexchikane-seminar.

Simon Møberg Torp Alexandra Holsting

Dekan Næstformand